અગિયારમાં અને બારમા ધોરણમાં કૉલેજ જેવા જલસા કર્યા હતાં માટે કૉલેજમાં બાર સાયન્સની ગંભીરતાથી ભણ્યો અને દરેક વર્ષે ખૂબ જ સરસ પરિણામ લાવ્યો. પ્રથમ વર્ષથી જ શિક્ષણને વ્યવસાય તરીકે સ્વીકારીને ટ્યુશન્સ આપવા પણ શરૂ કરી દીધા. મને મારા આ નિર્ણય માટે ઘણાએ મજાકને પાત્ર બનાવ્યો પણ ‘કુછ તો લોગ કહેંગે’ માની હું માત્ર અભ્યાસ કરતો રહ્યો. શિક્ષણને મે રોજી-રોટી કમાવાનું શીખવતાં અભ્યાસક્રમ તરીકે નહિ પણ માણસના વ્યક્તિત્વ વિકાસના એક મહત્વના સોપાન તરીકે જોયું છે. જીવનમાં જે કંઈ થોડો-ઘણો વિકાસ થયો છે તે એ અભ્યાસના પ્રતાપે જ. આજે મને મારા એ નિર્ણય પર ગર્વ છે.